Rettens dom (Syvende Afdeling) af 10. oktober 2012 – Evropaïki Dynamiki mod Kommissionen
(Sag T-247/09)
»Offentlige tjenesteydelsesaftaler – udbudsprocedure – levering af udarbejdelses- og formidlingsydelser i forbindelse med supplement til Den Europæiske Unions Tidende og relaterede online- og offline-medier – afvisning af buddet fra en tilbudsgiver og beslutning om at tildele kontrakten til en anden tilbudsgiver – begrundelsespligt – ligebehandling – åbenbart urigtigt skøn – ansvar uden for kontraktforhold«
1.                     Institutionernes retsakter – begrundelse – forpligtelse – rækkevidde – afgørelse om ikke at antage et bud inden for rammerne af en udbudsprocedure vedrørende levering af tjenesteydelser – vurdering i betragtning af de oplysninger, der var til sagsøgerens disposition på tidspunktet for anlæggelsen af søgsmålet (art. 253 EF; Rådets forordning nr. 1605/2002, art. 100, stk. 2; Kommissionens forordning nr. 2342/2002, art. 149) (jf. præmis 30-34)
2.                     Institutionernes retsakter – begrundelse – forpligtelse – rækkevidde – afgørelse om ikke at antage et bud inden for rammerne af en udbudsprocedure vedrørende levering af tjenesteydelser – forpligtelse til efter en skriftlig anmodning at meddele karakteristika og fordele ved det bud, der er blevet accepteret, samt navnet på ordremodtageren (Rådets forordning nr. 1605/2002, art. 100, stk. 2) (jf. præmis 47 og 172-174)
3.                     Offentlige indkøb i Den Europæiske Union – indgåelse af en aftale efter udbud – institutionernes skønsbeføjelser – domstolskontrol – grænser (Rådets forordning nr. 1605/2002; Kommissionens forordning nr. 2342/2002, art. 146, stk. 1, andet afsnit) (jf. præmis 50 og 75)
4.                     Retslig procedure – stævning – formkrav – fastlæggelse af søgsmålets genstand – kort fremstilling af søgsmålsgrundene [statutten for Domstolen, art. 21, stk. 1, og art. 53, stk. 1; Rettens procesreglement, art. 44, stk. 1, litra c)] (jf. præmis 57)
5.                     Offentlige indkøb i Den Europæiske Union – udbudsprocedure – forpligtelse til at overholde princippet om ligebehandling af de bydende – nødvendighed at sikre lige chancer og at overholde gennemsigtighedsprincippet – rækkevidde (jf. præmis 66-69)
6.                     Retslig procedure – fremsættelse af nye anbringender under sagens behandling – betingelser – nyt anbringende – begreb [Rettens procesreglement, art. 44, stk. 1, litra c), og art. 48, stk. 2] (jf. præmis 165)
7.                     Ansvar uden for kontraktforhold – betingelser – ulovlighed – skade – årsagsforbindelse – den ene betingelse ikke opfyldt – erstatningssøgsmålet forkastet i det hele (art. 288, stk. 2, EF) (jf. præmis 177)
8.                     Retslig procedure – omkostninger – udgifter forvoldt unødvendigt eller af ond vilje – en institutions adfærd bidrager til tvistens opståen (Rettens procesreglement, art. 87, stk. 3, andet afsnit) (jf. præmis 183 og 184)
Angående
Dels påstand om annullation af Kontoret for De Europæiske Fællesskabers Officielle Publikationers beslutning af 7. april 2009 om ikke at vælge sagsøgerens bud, der blev afgivet under den åbne udbudsprocedure om udarbejdelses- og formidlingsydelser i forbindelse med supplement til
Den Europæiske Unions Tidende
og relaterede online- og offline-medier, herunder beslutningen om at tildele kontrakten til en anden tilbudsgiver, dels påstand om erstatning.
Konklusion
1)
Europa-Kommissionen frifindes.
2)
Evropaïki Dynamiki – Proigmena Systimata Tilepikoinonion Pliroforikis kai Tilematikis AE bærer sine egne omkostninger og betaler Kommissionens omkostninger.